ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 18/2565เรื่อง การจัดให้ลูกค้าของผู้ประกอบธุรกิจสินทรัพย์ดิจิทัลเข้ารับการอบรมความรู้เกี่ยวกับคริปโทเคอร์เรนซีหรือการทดสอบความรู้เกี่ยวกับคริปโทเคอร์เรนซี อาศัยอํานาจตามความในข้อ 3(1) ประกอบกับข้อ 9(8) และข้อ 11 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2561 เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล ลงวันที่ 3 กรกฎาคม พ.ศ. 2561 และข้อ 30/1 วรรคหนึ่ง แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2561 เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล ลงวันที่ 3 กรกฎาคม พ.ศ. 2561 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 14/2565 เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล (ฉบับที่ 16) ลงวันที่ 2 มิถุนายน พ.ศ. 2565 สํานักงาน ก.ล.ต. ออกประกาศไว้ดังต่อไปนี้ข้อ ๑ ในประกาศนี้ "ผู้ประกอบธุรกิจ" หมายความว่า ผู้ประกอบธุรกิจสินทรัพย์ดิจิทัลซึ่งมีหน้าที่จัดให้ลูกค้าเข้ารับการอบรมความรู้เกี่ยวกับคริปโทเคอร์เรนซีหรือการทดสอบความรู้เกี่ยวกับคริปโทเคอร์เรนซี ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล ข้อ ๒ ก่อนเริ่มให้บริการแก่ลูกค้า ให้ผู้ประกอบธุรกิจจัดให้ลูกค้าเข้ารับการอบรมหรือการทดสอบความรู้ อย่างใดอย่างหนึ่งดังต่อไปนี้ (1) การอบรมความรู้เกี่ยวกับคริปโทเคอร์เรนซีที่มีลักษณะตามข้อ 3 (2) การทดสอบความรู้เกี่ยวกับคริปโทเคอร์เรนซีที่มีลักษณะตามข้อ 4 ข้อ ๓ ในการอบรมความรู้เกี่ยวกับคริปโทเคอร์เรนซี ให้ผู้ประกอบธุรกิจจัดให้มีการอบรมความรู้โดยมีเนื้อหาครอบคลุมการให้ความรู้เกี่ยวกับการลงทุนในคริปโทเคอร์เรนซีในหัวข้ออย่างน้อยดังต่อไปนี้(1) คริปโทเคอร์เรนซี ได้แก่ ลักษณะของคริปโทเคอร์เรนซี ลักษณะของคริปโทเคอร์เรนซีที่มีกลไกการคงมูลค่าไว้กับเงินหรือสินทรัพย์อื่น (stable coin) และความแตกต่างระหว่างคริปโทเคอร์เรนซีกับโทเคนดิจิทัลและสินทรัพย์แบบดั้งเดิม(2) เทคโนโลยีบล็อกเชน (blockchain) ได้แก่ ลักษณะของเทคโนโลยีบล็อกเชน ความปลอดภัยในการใช้เทคโนโลยีบล็อกเชน และการนําเทคโนโลยีบล็อกเชนมาใช้ในกระบวนการสร้างและการซื้อขายคริปโทเคอร์เรนซี (3) กระเป๋าสินทรัพย์ดิจิทัล (wallet) ได้แก่ ประเภทและการใช้งานกระเป๋าสินทรัพย์ดิจิทัล การฝากสินทรัพย์ดิจิทัลของลูกค้าไว้ในกระเป๋าสินทรัพย์ดิจิทัลของผู้ประกอบธุรกิจ ข้อควรระวังในการใช้งานและวิธีการแก้ไขเมื่อเกิดปัญหา(4) ภาพรวมของตลาดและการลงทุน ได้แก่ ภาพรวมตลาดคริปโทเคอร์เรนซี ผลกระทบของสภาวะของตลาดต่อการลงทุนในตลาดคริปโทเคอร์เรนซี ปัจจัยที่มีผลต่อราคาซื้อขายตลาดคริปโทเคอร์เรนซี ความสามารถในการคํานวณมูลค่าพื้นฐานของคริปโทเคอร์เรนซี ความผันผวนของราคาคริปโทเคอร์เรนซี การกระจายความเสี่ยงและกลยุทธ์ในการลงทุนข้อ ๔ ในการทดสอบความรู้เกี่ยวกับคริปโทเคอร์เรนซี ให้ผู้ประกอบธุรกิจจัดให้มีการทดสอบโดยใช้แบบทดสอบความรู้เกี่ยวกับการลงทุนในคริปโทเคอร์เรนซีที่มีเนื้อหาอย่างน้อยตามหัวข้อที่กําหนดในข้อ 3 และมีวิธีการที่แสดงได้ว่า ลูกค้าเข้าใจในเรื่องที่ได้ทําการทดสอบความรู้ตามแบบทดสอบดังกล่าวแล้วข้อ ๕ ในการจัดการอบรมความรู้ตามข้อ 3 และการทดสอบความรู้ตามข้อ 4 ผู้ประกอบธุรกิจอาจใช้หลักสูตรการอบรมหรือแบบทดสอบความรู้ตามแนวทางที่สมาคมการค้าผู้ประกอบธุรกิจสินทรัพย์ดิจิทัลไทยกําหนดขึ้นได้ข้อ ๖ ให้ผู้ประกอบธุรกิจจัดเก็บหลักฐานที่แสดงว่าลูกค้าได้เข้ารับการอบรมความรู้เกี่ยวกับคริปโทเคอร์เรนซีตามข้อ 3 เข้ารับการทดสอบความรู้เกี่ยวกับคริปโทเคอร์เรนซีตามข้อ 4 หรือเป็นผู้ที่ได้รับยกเว้นไม่ต้องเข้ารับการอบรมหรือทดสอบความรู้ดังกล่าว แล้วแต่กรณี ไว้อย่างน้อยเป็นระยะเวลา 5 ปี นับแต่วันที่มีการปิดบัญชีหรือเลิกสัญญากับลูกค้า โดยต้องจัดเก็บในลักษณะที่พร้อมให้สํานักงาน ก.ล.ต. เรียกดูหรือตรวจสอบได้ทันทีข้อ ๗ ประกาศนี้ให้ใช้บังคับตั้งแต่วันที่ 30 สิงหาคม พ.ศ. 2565 เป็นต้นไปผู้มีอํานาจลงนาม - ประกาศ ณ วันที่ 7 มิถุนายน พ.ศ. 2565 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์